สวัสดีค่ะ พอดีมีปัญหาที่ว่าปกติวันที่12นี้ตามรอบเดือนแล้วประจำเดือนมาค่ะ วันที่10มีเพศสัมพันธ์โดยก่อนมีเพศสัมพันธ์มีการใช้นิ้วสอดใส่แล้วมีของเหลวคล้ายเลือดติดนิ้วจึงคิดว่าน่าจะใกล้ประจำเดือนมา ครั้งนั้นจึงตัดสินใจมีเพศสัมพันธ์แบบไม่ได้ป้องกันค่ะเสร็จภายในเลย วันต่อมาคือวันที่11มีของเหลวไหลออกมาจึงคิดว่าเป็นประจำเดือน จึงใส่ถ้วยอนามัยแล้วนอนเลย พอวันที่12ตื่นมาดูกลายเป็นว่าเหมือนจะไม่ใช่ประจำเดือนเพราะออกมาน้อยมากประมาณ1/5ของถ้วยและเป็นสีน้ำตาล อย่างนี้ต้องทานยาคุมหรือต้องทำอะไรต่อดีคะ
สวัสดีค่ะ การมีของเหลวสีน้ำตาลออกจากช่องคลอดนั้น อาจมีสาเหตุมาจาก ผลข้างเคียงจากการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิซึ่งจะเกิดหลังการมีเพศสัมพันธ์ประมาณ 2 สัปดาห์ การมีการฉีกขาดของอวัยวะเพศภายนอก การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นเบื้องต้นสังเกตอาการ งดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง ถ้าเลือดยังออกมากขึ้นเรื่อยๆ หรือออกกระปริดกระปรอยแบบผิดปกติอยู่ตลอด แนะนำการไปพบสูตินรีแพทย์เพื่อหาสาเหตุที่แน่ชัดต่อไป